
ACTA PII PP. XI 


CONSTITUTIO APOSTOLICA 


TARVISINAE Et VENETIARUM 
DISMEMBRATIONIS ET UNIONIS 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ob nova praesentis temporis adiuncta, civilis auctoritatis decreto 
nonnulla oppida, quae sub iurisdictione erant Episcopi Tarvisini, muni- 
cipio Venetiarum adiecta sunt, quamvis sint in proxima continenti terra. 
Cum itaque disceptaretur an expediret etiam ecclesiasticos fines paululum 
immutare inter duas dioeceses, auditis utriusque dioecesis Ordinariis, 
et suppleto etiam, quatenus opus sit, quorum interest vel qui sua interesse 
praesumant consensu, censuimus et decrevimus a dioecesi Tarvisina dis- 
trahere finitimoque Venetiarum Patriarchatui unire, sicuti per praesen- 
tes Litteras de facto respective distrahimus et unimus, undecim sequen- 
tes paroecias, videlicet Mestre, Carpenedo, Campalio, Favaro Veneto, 
Dese, Chirignago, Zellarino, Trevignano di Mestre, Mira, Borbiago, Oriago. 
Hane vero paroeciarum dismembrationem ac unionem ita exsequendam 
statuimus ut sacerdotibus in earum territorio residentibus, et qui paroe- 
ciali beneficio non fruuntur, detur facultas eligendi, infra tempus ab exse- 
cutore inferius designando statuendum, utrinam dioecesi accenseri velint, 
an Tarvisinae videlicet an Venetiarum, ibique suum figere domicilium. 
Volumus tandem et mandamus ut documenta praefatas paroecias respi- 
cientia a Cancellaria Curiae episcopalis Tarvisinae ad Cancellariam Curiae 

patriarchalis Venetiarum debita forma transferantur. Ad haec autem exse- 
cutioni mandanda deputamus dilectum filium Nostrum Petrum tituli 
SS. Duodecim Apostolorum 8. R. E. Cardinalem La Fontaine, Patriarcham 
Venetiarum, cum facultatibus necessariis et opportunis, etiam subdele- 
gandi ad effectum de quo agitur alium virum in ecclesiastica dignitate 
vel officio constitutum, itemque pronuntiandi super quavis oppositione in 
exsecutionis actu quomodolibet oritura, iniuncta eidem obligatione intra 
sex menses, ab his Litteris datis computandos, ad Sacram Congregationem 
Consistorialem transmittendi authenticum peractae exsecutionis exemplar. 
Volumus autem ut harum Litterarum transumptis etiam impressis, manu 
tamen alicuius notarii publici subscriptis et sigillo cuiuslibet viri in officio 
vel ecclesiastica dignitate constituti munitis, eadem prorsus tribuatur 
fides quae hisce ipsis Litteris tribueretur, si exhibitae vel ostensae forent. 
Non obstantibus, quatenus opus sit, constitutionibus et ordinationibus 
Apostolicis et quibusvis aliis Romanorum Pontificum praedecessorum 
Nostrorum dispositionibus ceterisque contrariis quibuscumque etiam 
speciali mentione dignis. Nemini autem has Litteras Nostras dismembra- 
tionis, unionis, concessionis, mandati et voluntatis Nostrae infringere vel 
eis contraire liceat. Si quis autem ausu temerario hoc attentare praesum- 
pserit, indignationem omnipotentis Dei et beatorum Petri et Pauli, Apo- 
stolorum eius, se noverit incursurum. 

Datum Romae apud Sanctum Petrum, anno Domini millesimo non- 
gentesimo vigesimo septimo, die quartadecima mensis Februarii, Ponti- 
ficatus Nostri anno sexto. 


§R C. Carp. DE LAI, Ep. Sabinen. et Mandelen., O. Carp. CAGIANO, 
8. Consistorialis Secretarius. 8. R. B.Cancellarius. 


Ioseph Wilpert, Decanus Protonotariorum A postolicorum. 
Dominicus Iorio, Protonotarius Apostolicus. 
Loco §8 Plumbi 
Beg. in Cane. Ap. vol. XXXV, n. 2. — M. Riggi. 

LITTERAE APOSTOLICAE 


I 


NOVA FINIUM IMMUTATIO INTER PRAEFECTURAS APOSTOLICAS DE LULUA ET 
KATANGA IN CONGO BELGICO. 


PIUS PP. XI 


Ad futuram rei memoriam. — Quae in exploratam cedant christianae 
plebis utilitatem, et in regionibus longo terrarum marisque spatio seiun- 
ctis ab hoc orbis catholici centro, rei sacrae procurationi melius gerendae 
conducant, ea sollicito studio ut decernamus Nos admonet supremi munus 
apostolatus, quo, nullis quidem meritis Nostris, divinitus in terris fungi- 
mur. Iamvero cum Praefecti Apostolici de Lulua et Katanga centrali, ac 
de Katanga septentrionali in Congo Belgico, Nos nuperrime flagitaverint 
ut pro bono animorum sibi concreditorum nova limitum variatio inter duas 
ipsas finitimas Missiones adsignetur et statuatur, Nos, collatis consiliis 
cum venerabilibus fratribus Nostris Sanctae Romanae Ecclesiae Cardinali- 
bus negotiis Propagandae Fidei praepositis, omnibusque rei momentis 
attente perpensis, supradictorum Praesulum votis ultro libenterque con- 
cedendum existimavimus. Quare motu proprio atque ex certa scientia et 
matura deliberatione Nostris, deque apostolicae Nostrae potestatis pleni- 
tudine, praesentium tenore, decernimus ut pars territorii ad septentrionem 
fluminis Lovoi, idest territorium civile de Mato, ad praefecturam de Katanga 
septentrionali pertinens, praefecturae de Lulua et Katanga centrali adsi- 
gnetur; et ripa fluminis Lualaba, a Mulongo ad confluentiam fluminum 
Lualaba et Lulua, videlicet territorium complectens tribus Mulongo et 
Kibuti, nec non centrum fodinarum de Mmanono, hactenus sub praefectu- 
rae apostolicae de Lulua et Katanga centrali iurisdictione, Missioni de 
Katanga septentrionali iungatur. 

Haec edicimus, decernentes praesentes Litteras firmas, validas atque 
efficaces iugiter exstare ac permanere; suosque plenos atque integros effe- 
ctus sortiri atque obtinere, illisque ad quos pertinent sive pertinere pote- 
runt, nune et in posterum plenissime suffragari; sicque rite iudicandum 
esse ac definiendum, irritumque ex nunc et inane fieri si quidquam secus 
super his a quovis auctoritate qualibet, scienter sive ignoranter attentari 
contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die VII 
mensis Aprilis anno MDCCCCXxVH, Pontificatus Nostri sexto. 


P. Carp. GASPARRI, a Secretis Status. 

II 


TITULUS ET HONORES BASILICAE MINORIS CONCEDUNTUR ECCLESIAE 8S. FRAN- 
CISCI ASS. CIVITATIS MENDOZA, IN DIOECESI SANCTI IOANNIS DE CUJO. 


PIUS PP. XI 


Ad perpetuam rei memoriam. — Sacra aedes intra limites dioecesis 
Sancti Ioannis de Cujo in civitate Mendoza in honorem divi Francisci 
Asisiensis, licet recens erecta, tamen structurae nobilitate, molis amplitu- 
dine atque artis operum decore inter praestantiores Reipublicae Argentinae 
iure meritoque est accensenda. Ipsa quidem eodem in loco se extollit, ubi 
iampridem surrexit vetus franciscale templum, immanis terraemotus vi 
deletum; eademque in aede, antiqua populi religione exculta, perantiqua 
et miraculis inclyta Beatae Mariae Virginis titulo Montis Carmeli imago 
asservatur, ad quam, gratiarum apud Deum sequestram, peregre et turma- 
tim confluunt fideles, et quae tempore quo se in libertatem vindicavit 
Respublica nempe anno MDCCCXVII, universi populi suffragiis maxima 
Reipublicae Argentinae exercitus dux est declarata. Hanc etiam imaginem 
decessores Nostri Romani Pontifices singularibus honoribus sunt prose- 
quuti, et rec. mem. Pius PP. X aureo eandem diademate augendam cura- 
vit. Benedictus autem XV, item rec. mem. Decessor Noster, contitularem 
illam sive compatronam enunciatae ecclesiae constituit. Haec animo repe- 
tentes, cum dilectus filius Iosephus Maria Bottaro, minister provincialis 
Ordinis Minorum Fratrum, provinciae B. Mariae Virginis, Platensis Fluvii, 
in Republica Argentina, enixas Nobis humiliter adhibuerit preces, gravi 
commendationis officio suffultas tam Episcopi Sancti Ioannis de Cujo, 
quam Procuratoris generalis Ordinis Fratrum Minorum, ut memoratam 
ecclesiam ad minoris Basilicae titulum ac dignitatem evehere de Apostolica 
benignitate velimus, Nos optatis his annuendum ultro libenterque existima- 
vimus. Collatis itaque consiliis cum venerabili fratre Nostro Antonio 8. R. E. 
Cardinali Vico, Episcopo Portuensi et Sanctae Rufinae, Sacrorum Rituum 
Congregationi Praefecto, omnibusque rei momentis attente perpensis, motu 
proprio atque ex certa scientia et matura deliberatione Nostris, deque 
apostolicae Nostrae potestatis plenitudine, praesentium tenore, ecclesiam 
seraphici patris et fundatoris S. Francisci Asisiensis in oppido Mendoza 
dioecesis 8S. loannis de Cujo intra limites positam, ad Ordinem Minorum Fra- 
trum pertinentem, sacris reliquiis praeditam, nec non pretiosa supellectile, 
omniaque requisita habentem, etiam ob insignem imaginem Beatae Mariae 
Virginis de Carmelo inibi devotissime asservatam atque excultam, titulo 

ac dignitate Basilicae minoris in perpetuum cohonestamus, additis privile- 
giis atque honorificentiis huic titulo adiunctis iuxta morem et decreta. 

Haec statuimus, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros effe- 
ctus sortiri atque obtinere; illisque ad quos pertinent, sive pertinere pote- 
runt, nunc et in posterum perpetuo suffragari; sicque rite iudicandum esse 
ac definiendum irritumque ex nunc et inane fieri si quidquam secus super 
his a quovis, auctoritate qualibet, scienter sive ignoranter attentari conti- 
gerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxm 
mensis Aprilis anno MDCCCCXXvVH, Pontificatus. Nostri sexto. 


P. CARD. GASPARRI, a Secretis Status. 


Ill 


PRAEFECTURA APOSTOLICA DE LANG-LONG IN SINIS ERIGITUR IN VICARIATUM 
APOSTOLICUM. 


PIUS PP. XI 


Ad futuram rei memoriam. — Non sine magna animi Nostri laetitia 
comperimus in praefectura apostolica de Lang-Long in Sinis, curis Societa- 
tis Parisiensis pro Missionibus exteris concredita, christianam rem uberrima 
feliciter incrementa suscepisse. Cum itaque venerabilis frater Celsus Costan- 
tini, Archiepiscopus titulo Theodosiopolitanus et Delegatus Apostolicus 
Noster in Sinis Nos enixe postulaverit, ut praefecturam ipsam ad apostolici 
vicariatus ampliorem dignitatem erigere dignemur, Nos praelaudati Apo- 
stolici Delegati votis ultro libenterque concedendum existimavimus. Quae 
cum ita sint collatis consiliis cum venerabilibus fratribus Nostris Sanctae 
Romanae Ecclesiae Cardinalibus negotiis Propagandae Fidei praepositis, 
omnibusque rei momentis religiose perpensis, motu proprio atque ex certa 
scientia et matura deliberatione Nostris deque apostolicae Nostrae pote- 
statis plenitudine, praesentium tenore, praefecturam apostolicam de Lang- 
Long in Sinis ad vicariatus apostolici titulum ac dignitatem evehimus ac 
promovemus. 

Haec statuimus, volumus atque edicimus, decernentes praesentes Lit- 
teras firmas, validas atque efficaces iugiter exstare ac permanere; suosque 
plenos atque integros effectus sortiri atque obtinere; illisque ad quos per- 
tinent, sive pertinere poterunt nunc et in posterum amplissime suffragari, 
sicque rite iudicandum esse ac definiendum, irritumque ex nunc et inane 

fieri si quidquam secus super his a quovis, auctoritate qualibet, scienter sive 
ignoranter attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris die xxvii 
mensis Aprilis anno MDCCCCXXV, Pontificatus Nostri sexto. 


P. CARD. GASPARRI, a Seoretis Status. 


IV 


' SEIUNOTO TERRITORIO E VICARIATU APOSTOLICO BIRMANIAE ORIENTALIS 
ERIGITUR PRAEFECTURA APOSTOLICA DE KENG-TUNG. 


PIUS PP. XI 


Ad futuram rei memoriam. — In omnes orbis christiani regiones vel 
longo terrarum marisque intervallo seiunctas, ex hac divi Petri Cathedra, 
quam divinitus obtinemus, tamquam sublimi e specula oculos mentis No- 
strae convertimus et quae in exploratam cedant utilitatem fidelium gregis, 
quaeque rei sacrae procurationi melius expediendae conducant, ea, nulla 
interposita mora, suprema Nostra auctoritate decernere maturamus. Iam- 
vero cum vicariatus apostolicus Birmaniae Orientalis amplitudine territorii 
et incolarum frequentia conspicuus, peramplam de Keng-Tung regionem 
amplectatur, quae, fidelium numero in dies feliciter percrebrescente, peculia- 
rem curam quoad spirituales populi necessitates requirere videtur, cumque 
idem Vicarius Apostolicus enixis precibus flagitaverit ut regio illa e dicto 
vicariatu Birmaniae Orientalis detracta in apostolicam praefecturam per 
Nos erigatur: Nos, id in verae Fidei incrementum quam maxime cessurum 
rati, memorati Antistitis votis annuendum ultro libenterque existimavimus. 
Quae cum ita sint, collatis consiliis cum venerabilibus fratribus Nostris San- 
ctae Romanae Ecclesiae Cardinalibus, negotiis Propagandae Fidei praepo- 
sitis, omnibusque rei momentis ad trutinam religiose vocatis, motu proprio 
atque ex certa scientia et matura deliberatione Nostris, deque apostolicae 
Nostrae potestatis plenitudine, praesentium tenore, haec, quae sequuntur, 
decernimus ac statuimus. Nimirum territorium, quod a flumine Salwen 
pervenit usque ad flumen Me-kong, atque ad septentrionem concluditur 
a Sinensi provincia Junnan, ad orientem a flumine Me-kong, ad meridiem 
finibus regni Xen-mai circa vicesimum latitudinis septentrionalis gradum, 
tandem ad occidentem ab eodem flumine Saluen, seiungimus ac dismembra- 
mus a vicariatu apostolico Birmaniae Orientalis, idemque territorium ita 
seiunctum sive separatum in praefecturam apostolicam erigimus, cui no+ 
men facimus de Keng-Tung. Porro hance novam apostolicam de Keng-Tung 

praefecturam curis committimus sacerdotum Pontificii Instituti a SS. Apo- 
stolis Petro et Paulo pro Missionibus ad exteras gentes. 

Tandem haec edicimus et mandamus, decernentes praesentes Litteras 
firmas, validas atque efficaces iugiter exstare ac permanere; suosque plenos 
atque integros effectus sortiri atque obtinere; illisque ad quos pertinent 
sive pertinere poterunt, nunc et in posterum amplissime suffragari sicque 
rite iudicandum esse ac definiendum irritumque ex nunc et inane fieri si 
quidquam secus super his a quovis, auctoritate qualibet, scienter sive igno- 
ranter, attentari contigerit. Non obstantibus contrariis quibuslibet. 

Datum Romae apud Sanctum Petrum, sub Anulo Piscatoris, die xxvII 
mensis Aprilis anno MDCCCCOXxVH, Pontificatus Nostri sexto. 


P. Carp. GASPARRI, a Secretis Status. 


IMMUTATIO NOMINIS VICARIATUS APOSTOLICI IAM BIRMANIAE ORIENTALIS, 
IN POSTERUM DE TOUNGOO APPELLANDI. 


PIUS PP. XI 


Ad futuram rei memoriam. — In universas orbis christiani regiones ocu- 
los mentis Nostrae ex supremi apostolatus officio convertentes, quae inibi 
rei sacrae expeditioni melius gerendae conducant, sollicito studio decer- 
nere maturamus. Hac mente cum venerabilis frater Emmanuel Segrada, 
Episcopus titularis Hirinensis, Vicarius Apostolicus Birmaniae Orientalis, 
Nos enixe flagitaverit ut e vicariatu sibi concredito regio de Keng-Tung 
separaretur, eaque detracta, pars quae superesset novum acciperet nomen 
geographicis rationibus magis accommodatum: Nos, collatis consiliis cum 
venerabilibus fratribus Nostris Sanctae Romanae Ecclesiae Cardinalibus 
negotiis Propagandae Fidei praepositis, votis memorati Antistitis an- 
nuendum esse existimavimus. Quare, motu proprio atque ex certa scientia 
et matura deliberatione Nostris, deque apostolicae Nostrae potestatis 
plenitudine, praesentium tenore vicariatum apostolicum Birmaniae Orien- 
talis, de regione Keng-Tung, eadem Nostra auctoritate, modo imminutum, 
in posterum, de Towngoo appellandum esse statuimus, a civitate in qua 
Vicarius Apostolicus suam propriam sedem habet. 

Haec volumus, decernentes praesentes Litteras firmas, validas atque 
efficaces iugiter exstare ac permanere; illisque ad quos pertinent, sive 
pertinere poterunt, nunc et in posterum plenissime suffragari; sicque rite 
iudicandum esse ac definiendum irritumque ex nunc et inane fieri si quid- 


5 
4 
a 
a 
of 


304 Acta Apostolicae Sedis - Commentarium Offciale 


quam secus super his a quovis, auctoritate qualibet, scienter sive igno- 
ranter attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxvm 
mensis Aprilis an. MDCCCCXxvI, Pontificatus Nostri sexto. 


P. CARD. GASPARRI, a Secretis Status. 


VI 


SEPARATO TERRITORIO E VICARIATU APOSTOLICO DE BATAVIA ERIGITUR 
PRAEFECTURA APOSTOLICA DE MALANG. 


PIUS PP. XI 

Ad futuram rei memoriam. — Nihil antiquius Nobis est, quam ut chri- 
stiana res maiora capiat in dies incrementa; ideoque non sine laetitia com- 
perimus Missionem, quae in insula Iava districtus civiles de Pasoeroean 
et Bosoeki nec non Madoera, cum insulis adiacentibus complectitur, Ordinis 
Fratrum Carmelitarum curis demandatam sub Vicarii Apostolici de Bata- 
via iurisdictione, tantos suscepisse progressus, adeoque florere, ut omnino 
apta videatur, quae in Missionem independentem erigatur. Cum igitur dile- 
etus filius Generalis Prior Ordinis praelaudati Nos enixe flagitaverit ut 
Missionem ipsam in praefecturam apostolicam constituere dignemur, Nos 
optatis his concedendum ultro libenterque existimavimus. Collatis itaque 
eonsiliis cum venerabilibus fratribus Nostris Sanctae Romanae Ecclesiae 
Cardinalibus negotiis Propagandae Fidei praepositis, omnibusque rei mo- 
mentis religiose perpensis, attenta quidem relatione ac voto Vicarii Apo- 
stolici de Batavia, motu proprio atque ex certa scientia et matura delibera- 
tione Nostris, deque apostolicae Nostrae potestatis plenitudine, praesentium 
tenore, Missionis supradictae territoria omnia, quae recensuimus, in prae- 
fecturam apostolicam erigimus, cui nomen facimus de Malang et quam 
Carmelitarum ipsorum curis commissam relinquimus. 

Haec statuimus, decernentes praesentes Litteras firmas validas atque 
efficaces iugiter exstare ac permanere, suosque plenos atque integros effe- 
etus sortiri atque obtinere; illisque ad quos pertinent sive pertinere pote- 
runt, nune et in posterum amplissime suffragari; sicque rite iudicandum 
esse ac definiendum, irritumque ex nunc et inane fieri si quidquam secus 
super his a quovis, auctoritate qualibet, scienter sive ignoranter attentari 
contigerit, Non obstantibus contrariis quibuscumque. 

Datum Romae apud Sanctum Petrum, sub Anulo Piscatoris, die xxvm 
mensis Aprilis anno Mpccccxxvu, Pontificatus Nostri sexto. 


P. Carp. GASPARRI, a Secretis Status. 

‘VII 


NOVUS LIMES INTER VICARIATUM APOSTOLICUM DE LEOPOLDVILLE ET PRAE- 
FECTURAM APOSTOLICAM DE COQUILHATVILLE, IN CONGO BELGICO. 


PIUS PP. XI 


Ad perpetuam rei memoriam. — In hac Beati Petri Cathedra nullis qui- 
dem meritis Nostris collocati divinitus, tamquam e speeula sublimi, in 
omnes orbis christiani regiones oculos mentis Nostrae convertimus, et quae 
rei sacrae expeditioni melius gerendae faciant, et quae in exploratam ce- 
dant fidelium utilitatem, ea sollicito studio, Nostraque auctoritate inter- 
posita, decernere maturamus. Iamvero cum hodierni Vicarius Apostolicus 
de Leopoldville et Praefectus Apostolicus de Coquilhatville, in Congo Bel- 
gico, iustis de causis adducti, Nos postulaverint ut inter proprias finitimas 
Missiones novi limites adsignarentur: Nos, ex hac mutatione conspicua 
obventura christiano populo bona pro certo habentes, optatis his conce- 
dendum ultro libenterque existimavimus. Quae cum ita sint, collatis consi- 
liis cum venerabilibus fratribus Nostris Sanctae Romanae Ecclesiae Cardi- 
nalibus, negotiis Propagandae Fidei praepositis, omnibusque rei momentis 
ad trutinam religiose vocatis, motu proprio atque ex certa scientia et matura 
deliberatione Nostris, praesentium tenore, quo necessitatibus spiritualibus 
indigenarum in praedictis territoriis aptius provideatur, statuimus ut con- 
finia inter praefata vicariatum apostolicum et praefecturam ita mutentur, 
ut tres pagi nempe Bafake, Belongo Weti et Ilongo a vicariatu apostolico 
de Leopoldville separentur et praefecturae apostolicae de Coquilhatville 
adiungantur. 

Haec statuimus, mandamus, decernentes praesentes Litteras firmas, 
validas atque efficaces iugiter exstare ac permanere suosque plenos atque 
integros effectus sortiri atque obtinere; illisque ad quos spectant sive spe- 
ctare poterunt, nunc et in posterum amplissime suffragari; sicque rite iudi- 
candum esse ac definiendum, irritumque ex nunc et inane fieri si quidquam 
secus super his a quovis, auctoritate qualibet, scienter sive ignoranter atten- 
tari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxvm 
mensis Aprilis anno MDCCCCXXxvU, Pontificatus Nostri sexto. 


P. CARD. GASPARRI, a Secretis Status. 

Vill 


IMMUTATIO FINIUM INTER VICARIATUM APOSTOLICUM DE NOVA GUINEA ORIEN- 
TALI ET PRAEFECTURAM APOSTOLICAM DE NOVA GUINEA CENTRALI. 


PIUS PP. XI 


Ad futuram rei memoriam. — Quae catholico nomini aeternaeque fide- 
lium saluti bene, prospere ac feliciter eveniant et quae rei sacrae procura- 
tioni melius gerendae faciant, ea ut sollicito studio decernamus Nos ad- 
monet supremi apostolatus officium, quo in terris divinitus fungimur. 
Iamvero cum dilectus filius Superior Generalis Congregationis Verbi Divini, 
vulgo de Steyl, enixe Nos postulaverit ut limites admodum arcti praefectu- 
rae apostolicae de Nova Guinea centrali, vicariatui apostolico de Nova 
Guinea orientali adiacentis, iustis de caussis immutarentur atque protra- 
herentur: Nos, ex dicta immutatione atque amplificatione plurima in rem 
catholicam bona obventura fore pro certo habentes, considerato etiam voto 
favorabili in scriptis dato a venerabili fratre Vicario Apostolico Novae 
Guineae orientalis, votis his concedendum ultro libenterque existimavimus. 
Collatis itaque consiliis cum venerabilibus fratribus Nostris Sanctae Ro- 
manae Ecclesiae Cardinalibus negotiis Propagandae Fidei praepositis, 
omnibusque rei momentis religiose perpensis, motu proprio atque ex certa 
scientia et matura deliberatione Nostris, deque apostolicae Nostrae pote- 
statis plenitudine, praesentium tenore, praefecturae apostolicae de Nova 
Guinea centrali fines ita immutamus, ut ipsa confinia non amplius gra- 
dum 142™ 22’ attingant, sed ad gradum 143™ 20’ protrahantur. 

Haec volumus, edicimus, decernentes praesentes Litteras firmas, validas 
atque efficaces iugiter exstare ac permanere; suosque plenos atque integros 
effectus sortiri atque obtinere, illisque ad quos spectant sive spectare pote- 
runt, nune et in posterum amplissime suffragari; sicque rite iudicandum 
esse ac definiendum, irritumque ex nunc et inane fieri si quidquam secus 
super his a quovis auctoritate qualibet, scienter sive ignoranter attentari 
contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxv 
mensis Aprilis anno MDCCcOxxvII Pontificatus Nostri sexto. 


P. CARD. GASPARRI, a Secretis Status, 

EPISTOLAE 
I 
AD EMUM P. D. IOSEPHUM ERNESTUM TIT. 8S. MARIAE DE ARACOELI 8. BR. E. 
PRESB, CARDINALEM VAN ROEY, ARCHIEPISCOPUM MECHLINIENSEM, QUEM 


LEGATUM SUUM MITTIT AD SOLEMNIA QUINQUIES SAECULARIA UNIVER- 
SITATIS STUDIORUM LOVANIENSIS CELEBRANDA. 


PIUS PP. XI 


Dilecte fili Noster, salutem et apostolicam benedictionem. — Quinto 
feliciter exeunte saeculo ex quo Lovaniensis ista Studiorum Universitas 
condita est, iuste quidem Rector eius magnificus Paulinus Ladeuze cete- 
rique de senatu viri ad Apostolicam hance Sedem imprimis ultroque cogi- 
tatione memori provolarunt; ut enim ipsi in suavissimis litteris ad Nos 
datis recte professi sunt, Romani Pontifices, cum ubique gentium domici- 
lia huiusmodi scientiarum celeberrima constituenda nullo non tempore 
curaverint, tum istud nominatim Athenaeum magnum paterno quasi 
amore prosecuti sunt. Atque auspicato decessor Noster f. r. Martinus V, 
flagitante quidem Ioanne IV Brabantiae Duce, Universitatem Lovanien- 
sem instituens, in Bulla Sapientiae immarcescibilis inscripta, verba illa 
edixit: ... per quae (litterarum studia) divini nominis et eiusdem fidei 
cultus protenditur, militantis Ecclesiae respublica im spiritualibus et tem- 
poralibus cum animarum salute geritur, paw et tranquillitas ubilibet soli- 
dantur omnisque conditionis humanae dilatatur prosperitas. Etenim haec 
omnia, tamquam coepta sibi proposita, urgere pro viribus ad effectum- 
que adducere Lovanienses doctores, hoc longo aevi spatio, conati sunt; 
maximeque sanam doctrinam religiose tradendo et errores refellendo 
tam strenue ut iure Leo Pp. X, in Bulla « Exsurge », reputationem novae 
doctrinae a Lovaniensibus confectam, non minus doctam quam veram 
et sanctam appellaverit. Iamvero, cum de Ecclesia tum de ipso humano- 
civilique cultu optime quidem Lovanienses meruere. Siquidem haec duo 
praecipue in Universitatis istius laude ponuntur: eam scilicet et catholicam 
semper, per varias etiam temporum rerumque vicissitudines, permansisse 
eandemque non ex una tantum vel paucis scientiarum facultatibus, sed 
ex facultatum omnium summa constare; ita ut, cum disciplinae humanae 
universae, docentibus quidem magistris in sua cuiusque scientia peritis- 
simis, ibidem excolantur, undique frequenterque Lovanium confluere stu- 

diosa iuventus consueverit. Profecto longum est memoriam hic omnium 
recolere clarissimorum virorum qui Athenaeum istud vel egregiis operibus, 
vel miris inventis, vel scriptis omne genus nobilitarunt; sed tamen illum 
commemorare placet perillustrem virum, Cardinalem Mercier, qui recens 
pastorali virtute aeque ac doctrinae laude floruit. Ac mirum quantum 
haud ita pridem studiosa eluxit erga Universitatem istam populorum 
voluntas. Cum enim Bibliotheca insignis, calamitosissimo desaeviente 
bello, omnino deleta esset, non modo ea denuo, multorum ex America 
civium munificentia, aedificata est, sed etiam novis libris eam instruen- 
dam plurimi quidem ubique curant; quos inter Nosmet ipsos esse laeta- 
mur. Merito igitur in eventu tam fausto sollemnia agentur amplissima, 
uti affertur, ceteris quidem ex omni terrarum orbe Athenaeis magnis 
plaudentibus. Nos vero qui, non secus ac decessores Nostri, peculiari quo- 
dam benevolentiae sensu Lovaniensium Universitatem prosequimur, nihil 
magis optamus quam ut res splendore maximo celebretur, quasi Nosmet 
ipsi coram essemus. Quamobrem te, dilecte fili Noster, his Litteris eligi- 
mus qui Nostram personam gerens, nomine et auctoritate Nostra iis 
sollemnibus praesideas aliisque caeremoniis praesis; non dubitantes quin 
tua ipsius virtute et amplitudine eius, qua te nuperrime auximus, digni- 
tatis, festorum decora cumules. Atque precamur ut, auspice Virgine 
Matre, quam ab ipso iam initio veluti Sedem Sapientiae venerari con- 
sueverunt Lovanienses, cuiusque augusta effigies, Nostro quidem nomine, 
corona aurea mox redimietur, istud maiorum disciplinarum nobile Insti- 
tutum optatos exitus consequatur; quandoquidem id omnes persuasum 
habent, incrementa Lovaniensis Universitatis quam maxime esse cum 
rei christianae civilisque utilitatibus coniuncta. Interea, quo celebratio 
splendidior fiat, libenter tibi damus ut adstantibus nomine Nostro bene- 
‘dicas, plenam eisdem admissorum veniam proponens, ad Ecclesiae praescri- 
pta lucrandam. Atque in divinorum munerum auspicium itemque in 
paternae voluntatis Nostrae signum, tibi, dilecte fili Noster, Rectori 
magnifico ceterisque de senatu viris, doctoribus decurialibus et alumnis, 
iisque omnibus qui sollemnibus intererunt, apostolicam benedictionem 
effuso animo impertimus. 

Datum Romae apud Sanctum Petrum, die xxIv mensis Iunii anno 
MDCCCCXXVII, Pontificatus Nostri sexto. 


PIUS PP. XI 

II 


AD EMUM P, D. PATRICIUM TIT. 8S. MARIAE DE PACE 8. R. E. PRESB. CARDI- 
NALEM O’DONNELL, ARCHIEPISCOPUM ARMACHANUM, QUEM LEGATUM 
SUUM ELIGIT AD CONCILIUM PLENARIUM EX TOTA HIBERNIA. 


PIUS PP. XI 


Dilecte fili Noster, salutem et apostolicam benedictionem. — Cum 
valde sollicitudine et cura urgeamur omnium Ecclesiarum, nihil magis, 
ut par est, Nos delectat quam quidquid religiose sancteque dioecesibus 
singulis prodesse potest. Pergratus igitur Nobis nuntius accidit Concilium 
ex tota Hibernia proxime celebratum iri, magno quidem Episcoporum 
studio atque consensu. Ac certe laude digna omnino est ista Pastorum 
eoncordia in utilitatibus cleri populique provehendis; cum enim volun- 
tatem parendi Apostolicae Sedi, tum sollertiam ostendit dioecesanas leges 
ad normam illius Codicis iuris canonici accommodandi, qui haud ita pridem 
a decessore Nostro f. r. Benedicto XV promulgatus est. Siquidem satis est 
experiendo compertum quantum valeant huiusmodi coetus, collatis quidem 
consiliis, ad abusus, si qui irrepserint, tollendos, ad disciplinam sacram 
firmandam, ad christianos spiritus late in populo refovendos; ita ut ad 
vestrarum dioecesium vires quodammodo reficiendas optimam vos ratio- 
nem inire videamini Plenarium istud Concilium indicendo. Quamobrem, 
cum de opere tam frugifero agatur, libentes Nos, dilecte fili Noster, 
optatis tuorum satisfacientes, te his Litteris eligimus qui, Nostram gerens 
personam, nomine et auctoritate Nostra Plenariae Synodo praesis ean- 
demque modereris; id enixe precantes ut congregatis ob rem tanti pon- 
deris Spiritus Sanctus sapientiae suae lumine et mentes vestras collustret 
et studia exacuat ad ea quae sciveritis diligenter exsequenda. Quorum 
caelestium auspex munerum ac paternae benevolentiae Nostrae testis 
apostolica sit benedictio, quam tibi, dilecte fili Noster, tuis in episcopatu 
conlegis iisque omnibus qui coetibus intererunt, effuso animo impertimus. 
- Datum Romae apud Sanctum Petrum, die xvm mensis Iulii anno 
MDCCCCXxVU, Pontificatus Nostri sexto. 


PIUS PP. XI 

III 


AD EMUM P. D. PETRUM TIT. BASILICAE XII APOSTOLORUM S. R. E. PRESB, 
CARDINALEM LA FONTAINE PATRIARCOHAM VENETIARUM: DE SANCTO RO- 
CHO SAECULO EXEUNTE SEXTO AB EIUS NATALI CELEBRANDO. 


PIUS PP. XI 


Dilecte fili Noster, salutem et apostolicam benedictionem. — Num- 
quam sane in Ecclesia sancta viri fortissimi defuere qui, calamitatibus 
saevientibus, divina quadam virtute praediti, imprimisque caritate Chri- 
sti flagrantes, quasi hostias Deo pro salute omnium immolandos se prae- 
buerunt. Hos inter egregium plane locum obtinet Sanctus Rochus, qui, 
in Monte Pessulano natus, ex Gallia in Italiam veniens cum varias eius 
provincias dira pestis grassaretur, mirandum in modum hoc morbo aegro- 
tantibus opitulatus est, animam suam pro fratribus ponere paratissimus, 
Atque in pluribus quidem Italiae urbibus oppidisque, uti Aculae et Cae- 
senae, Parmae et Placentiae inque Roma ipsa, certa exstant monumenta 
quae mirificas tanti viri res gestas testificantur: is enim perhibetur peculiari 
quadam cum signo crucis formula ad salutem peste infectos statim resti- 
tuere solitus esse. Itaque mirum non est si, postquam in ipso aetatis 
flore, velut caritatis victima, Rochus sanctissime obiit, incredibiliter eius 
fama longius latiusque propagata sit; idque ex quo praesertim pestilen- 
tia illa teterrima Constantiae ilico restincta est, peractis quidem, ipsorum 
Concilii Patrum iussu, in 8. Rochi honorem publicis supplicationibus. 
Quapropter factum est ut plurimae sane sodalitates, ab eius nomine 
nuncupatae, ubique gentium constituerentur, quae cum Patroni cultum 
proveherent, tum, ipsius exempla imitantes, proximorum procurandae 
saluti impensam operam darent. Iamvero, dilecte fili Noster, urbs ista, 
honoris tui sedes amplissima, nulli sane cedere visa est, saeculorum decursu, 
in sancto viro colendo; Venetiae enim, ob multa ipsarum cum maritimis 
populis commercia necessitudinesque, facilius olim ac saepius letali lue 
affligebantur. Atque omnes norunt quo religionis studio magna Venetia- 
rum respublica caelestem suum Patronum venerari consueverit, non modo 
Sodalitatem, et civium omnis ordinis numero et multiplici beneficentia 
semper praestantem, haud ita multo post sanctissimi viri obitum con- 
dendo, sed etiam insigne templum aedificando in quo sacrae eius exuviae 
decore servarentur: nec est silentio praetereundum praecellens illud opus, 
Schola 8. Rochi appellatum, quod tamquam domicilium bonarum artium 

splendidissimum ab omnibus habetur. Merito igitur, dilecte fili Noster, 
VI exeunte saeculo ex quo vir sanctus in caelum evolavit, archisodalitas 
ista sollemniter admodum, uti affertur, eventum tam faustum celebran- 
dum curabit; consentaneum enim est ut Venetiae imprimis, quae toties a 
diro morbo mirifice sunt liberatae, singulares sane grates honoresque, 
ex instituto maiorum, Patrono inclito tribuant. Nos vero qui probe novi- 
mus quantopere conferant sacrae huiusmodi commemorationes ad fidem 
ac pietatem in populo excitandas, laeti equidem in partem saecularium 
istorum sollemnium venimus; id enixe precantes ut 8. Rochus, qui tantum 
apud Deum valet, non modo letalem morbum sed etiam vitiorum erro- 
rumque luem, quae quidem est longe funestior, a christiano populo aver- 
tat. Atque ad augendum faustae rei fructum splendoremque, libenter 
tibi damus ut eis qui caeremoniis sacris aderunt, nomine Nostro benedicas 
plenam eisdem admissorum veniam proponens ad Ecclesiae praescripta 
lucrandam., Interea, divinorum auspicem munerum itemque paternae bene- 
volentiae Nostrae testem esse volumus apostolicam benedictionem, quam 
tibi, dilecte fili Noster, archisodalitatis moderatoribus singulisque sociis, 
universo tuo clero ac populo amantissime in Domino impertimus. 

Datum Romae apud Sanctum Petrum, die xxvmI mensis Iulii anno 
MDCCCOXxXVHI, Pontificatus Nostri sexto. 


PIUS PP. XI 


IV 


AD RB. P. D. FRANCISCUM OROZCO Y JIMENEZ, ARCHIEPISCOPUM DE GUADA- 
LAXARA, QUINTO ET VICESIMO EPISCOPATUS EIUS ANNO EXEUNTE. 


PIUS PP. XI 


Venerabilis frater, salutem et apostolicam benedictionem. — Mexicani 
alumni ex Collegio Pio Americano vehementer petunt ut, anno exeunte 
episcopatus tui quinto et vicesimo, aliquo benevolentiae signo te Nos 
prosequamur. Libenter equidem id facimus per has litteras; non modo 
ut ipsorum optatis faveamus - placet enim hoc adulescentis cleri erga 
te studium eo quod discipulus antea fuisti Instituti eiusdem — sed etiam 
ut de re fausta paterno animo ultroque tibi gratulemur. Siquidem com- 
pertum habemus quam sollerter in duabus dioecesibus, deinceps tibi 
creditis, pastoralia munia obieris. Quod enim ad Chiapensem Ecclesiam 
pertinet, inter alia id tibi ducitur laudi indigenarum tribus, Chamulas 

nuncupatas, ad christianum civilemque cultum te reduxisse; in Guada- 
laxarensi autem archidioecesi multa ad Dei gloriam animarumque salutem 
egregie gessisse, tum pueros christiana sapientia imbuendo, tum gymnasia 
ac liberalium artium instituta condendo, tum denique clero rite sancte- 
que conformando. Nec minus elaborasse te novimus in sociali actione 
catholicorum, quam vocant, provehenda, plurimis quidem consociatio- 
nibus ad hance rem constitutis; simulque sacra Ecclesiae iura tam stre- 
nue tueri consuevisse ut in te praecipue, in praesens ut antea, improbo- 
rum hominum odia exarserint. Quoniam igitur hae Nostrae litterae tibi, 
venerabilis frater, in media ipsa vexatione pugnanti pro Dei Ecclesia 
reddentur, confortare in gratia quae est in Christo Iesu; is enim unus potest 
consolari nos in omni tribulatione nostra. Nos vero, una cum christiano 
populo universo, rogare Deum non cessabimus ut quantocius libertatem 
pacemque Mexicanae Ecclesiae tam acriter oppugnatae tandem conce- 
dere benigne velit. Interea, voluntatem erga te Nostram testandi causa, 
Adstatorem ad Pontificium Solium te laeti eligimus, praecipientes ut 
usitatae Litterae in forma Brevis ad te mittantur. Ac caelestium conci- 
liatrix munerum apostolica sit benedictio, quam tibi, venerabilis frater, 
cunctoque tuo clero ac populo amantissime in Domino impertimus. 

Datum Romae apud Sanctum Petrum, die xxvm mensis [ulii anno 
mpccccoxxvul, Pontificatus Nostri sexto. 


PIUS PP. XI 


AD EMUM P. D. EUGENIUM TIT. 8S. MARTINI IN MONTIBUS 8. R. E. PRESB. 

CARD. TOSI ARCHIEPISCOPUM MEDIOLANENSEM, CETEROSQUE INSUBRIAE 

EPISCOPOS: OBSEQUIOSIS LITTERIS RESPONDET EX COMMUNI CONVENTU 

RHAUDENSI DATIS. 

PIUS PP. XI 

Dilecte fili et venerabiles fratres, salutem et apostolicam benedictio- 
nem. — Ex conventu Rhaudi nuper habito convolasse vos ad Vicarium 
Tesu Christi cogitatione et animo, id fuit pietate et fide vestra omnino 
dignum; per litteras enim inde coniunctim datas, non modo Nos de Sinen- 
sibus et Mexicanis rebus consolari nisi estis, sed etiam de laetis pastoralis 
sollertiae vestrae coeptis certiores fecistis. Itaque libentes didicimus hoe 
imprimis vobis esse curae ut recte iuventutem instituatis; illius effati 
memores 8S. Ioannis Chrysostomi: Quid autem maius quam adulescentu- 

lorum fingere mores? Quam curam in praesens maxime, si numquam 
alias, urgeri oportet, dum tot tantisque videmus periculis cireumveniri 
adulescentiam. Quamobrem egregie vos, aptis conditis consociationibus, 
magno opere elaboratis ut iuvenilis aetas, spes quidem melioris aevi, cum 
a christiana doctrina rite instruatur, tum per Sacrae Synaxis frequentiam, 
omni virtutum laude succrescat. Nec minus studium vestrum probamus 
in illa cohibenda mulierum vestiendi ratione, quae ad pravitatem morum 
augendam tantopere confert, quaeque tam impie in sacris aedibus ipsi 
Dei Maiestati adversatur. Siquidem, etsi conamur Nos quantum possu- 
mus, arguentes, obsecrantes, increpantes in omni patientia et doctrina; 
tamen vix aliquid perfecturi sumus, nisi Episcopi, fratres Nostri, quae 
Nos docemus doceant, quae monemus moneant, quae hortamur ac prae- 
cipimus sancte a fidelibus exigant. Ne cessetis igitur efficere ut clerus 
populusque cuique vestrum commissus optatis Nostris respondeat, sitque 
Nobiscum arcte coniunctus. Quae quidem coniunctio arctior certe fiet 
cum, novo Insubriae Seminario in alma has Urbe confecto, frequentior 
adulescens clerus, sub ipsis Romanorum Pontificum oculis, religiose insti- 
tuetur. Qua spe laeti, in caelestium munerum auspicium itemque in pater- 
nae benevolentiae Nostrae signum, vobis, dilecte fili Noster et venerabiles 
fratres, universoque clero ac populo unicuique vestrum concredito, apo- 
stolicam benedictionem peramanter in Domino impertimus. 

Datum Romae apud Sanctum Petrum, die xx1x mensis Iulii, in festo 
Apostolorum Principum, anno MDCCCOXxXxviI, Pontificatus Nostri sexto. 


PIUS PP. XI 


VI 


AD R. P. PETRUM DE MARIA, ARCHIEPISCOPUM TIT. ICONIENSEM EUMDEMQUE 
IN HELVETIA NUNTIUM APOSTOLICUM, QUEM LEGATUM SUUM MITTIT AD 
CONGRESSUM EUCHARISTICUM EINSIDLENSEM EX TOTA HELVETIA. 


PIUS PP. XI 


Venerabilis frater, salutem et apostolicam benedictionem. — Cum Eu- 
charistiam sanctissimam Iesus Dominus iam moriturus instituisset ut 
cum hominibus semper mirandum in modum coniungeretur eisdemque 
uberiores redemptionis suae fructus offerret, idcirco perpetuum fuit Eccle- 
siae sanctae studium fideles cohortandi ut Sacramentum augustum quasi 
religionis ac pietatis centrum haberent, omnisque honoris splendore pro- 

sequerentur. Ita non sine Dei nutu proximis hisce annis mos est invectus 
per catholicum orbem eucharisticos agendi conventus, quibus animi ad 
amorem et obsequium erga altaris Mysterium renovari videntur. Quod 
quidem in spem Nos erigit temporum rerumque meliorum: testis enim 
historia est christianam vitam eo magis vulgo florere quo sit Eucharistiae 
cultus impensior; ex contrario autem, si caelestem panem negligant 
homines, sensim vigorem languescere christianae professionis. Libenter 
igitur a Curiensi Episcopo, nomine quidem ceterorum Helvetiae Anti- 
stitum, didicimus Congressum Eucharisticum mox in Einsidlensi coeno- 
bio celebratum iri, omnesque a Nobis petere ut, in occasione tam fausta, 
ipsum Helvetiae Nuntium Apostolicum delegemus qui, personam No- 
stram gerens, nomine et auctoritate Nostra coetibus praesideat caeremo- 
niisque sacris intersit. Id Legati Nostri munus ultro sane tibi, venerabilis 
frater, deferimus per has litteras, non modo quia pro certo habemus te 
digne admodum, pro tua pietate dignitatisque amplitudine, honestissimum 
hoc mandatum exsecuturum esse, sed etiam ut optatis foveamus catho- 
licorum Helvetiorum qui tam pie studioseque Apostolicam hance Sedem 
colere consueverunt. Sollertia perspecta Episcoporum, itemque Benedicti- 
norum Sodalium ex Einsidlensi familia, iam nunc portendi potest et 
percelebrem omnino conventum fore et optatos inde fructus perceptum 
iri. Quo igitur augustior res fiat, facultatem tibi damus ut adstantibus 
nomine Nostro benedicas, plenam eisdem admissorum veniam proponens, 
usitatis Ecclesiae conditionibus lucrandam. Interea, caelestium dono- 
rum auspex Nostraeque benevolentiae testis apostolica sit benedictio, 
quam tibi, venerabilis frater, singulis Helvetiae Episcopis et Einsidlen- 
sibus Patribus, iisque omnibus qui Congressioni intererunt, effuso animo 
impertimus. 

Datum Romae apud Sanctum Petrum, die x mensis Augusti anno 
Pontificatus Nostri sexto. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


'Ssthus Diius Noster Pius divina Providentia Pp. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 

10 Augusti 1927.— Cathedrali Ecclesiae Sancti Severini, cui adnexa 
est Administratio perpetua dioecesis Treiensis, praefecit R. P. D. Vincen- 
tium Migliorelli, hactenus Episcopum Nursinum. 

26 Augusti. — Cathedrali Ecclesiae Oppidensi, R. P. D. Iosephum 
Antonium Caruso, hactenus Episcopum Cariatensem. 


SACRA CONGREGATIO DE RELIGIOSIS 


APPROBATIONES 

Ssmus Diius Noster Pius divina Providentia Pp. XI, decretis Sacrae 
Congregationis de Religiosis: 

8 Iulii 1927. — Institutum religiosum Sororum, vulgo Orsoline di So- 
masca nuncupatum, cuius domus princeps sita est in dioecesi Bergomensi, 
approbavit, itemque eius Constitutiones, experimenti gratia, ad septennium; 

— Instituti religiosi Sororum, vulgo Siervas de Jeséis nuncupati, cuius 
domus princeps sita est in dioecesi Victoriensi in Hispania, Constitutiones 
approbavit, experimenti gratia, ad septennium; 

1 Augusti. — Congregationis religiosae Sororum a Nostra Domina de 
Mercede nuncupatae, cuius domus princeps sita est in dioecesi Barcino- 
nensi, Constitutiones definitive approbavit; 

— Instituti Sororum Charitatis B. M. V., cuius domus princeps sita 
est in archidioecesi Dubuquensi, Constitutiones definitive approbavit; 

— Sodalitatem Sacerdotum Operariorum Dioecesanorum Cordis Iesu, 
cuius domus princeps sita est in dioecesi Derthusensi, approbavit, itemque 
eius Constitutiones, experimenti gratia, ad septennium. 

‘SACRA CONGREGATIO RITUUM 


I 
NAMURCEN. 


CONFIRMATIONIS CULTUS AB IMMEMORABILI TEMPORE PRAESTITI SERVO 
DEI HUGONI FOSSENSI, ORDINIS PRAEMONSTRATENSIS ABBATI, BEATO 
NUNCUPATO. 

SUPER DUBIO 


An sententia lata a Iudicibus deputatis ab Illiio ae Rito Dio Episcopo 
Namurcensi super culitu ab immemorabili tempore praestito Servo Dei 
Hugoni Fossensi, Abbati Ordinis Praemonstratensis, seu super casu 
excepto a decretis sa. me. Urbani Papae VIII, sit confirmanda in casu et 
ad effectum de quo agitur. 


Hugo, a loco nativitatis de Fosses, dioecesis tunc Leodiensis nunc 
Namurcensis, Fossensis nuncupatus, a parentibus pietate et censu conspi- 
cuis ortus est. Adolescens utroque parente orbatus in Fossensi sanctorum 
Foillani et Ultani monasterio, religione et litteris instructus, adscribi 
meruit in domum et familiam Cameracensis Episcopi Burchardi, qui 
anno 1119 Valencenas in Hannonia iter habens 8. Norbertum sibi notissi- 
mum et veterem amicum ibi praedicantem invenit, eumque impolita 
forma et poenitentium specie se exhibentem benignissime salutavit, et 
Norbertum exclamavit. Hisce familiariter lingua teutonica colloquentibus 
adstans Hugo, Episcopi socius, ea lingua ignarus et illis exquisitis amicitiae 
signis commotus, causam quaerens ab ipso Episcopo, audit de amico 
Norberto eum dicentem: «Iste quem sic vides, in aula Regis mecum 
pariter nutritus est; homo nobilis et divitiis affluens in tantum ut episco- 
patum meum, cum ei offerretur, renueret ». Tunc Hugo magis magisque 
admiratus et lacrymans sensit se in sanctum virum aestimatione et amore 
ita attractum et raptum ut eius piam sanctamque conversationem exopta- 
ret. Quod brevi post tempore opportuno accidit, siquidem Norbertus 
Hugonem hane gratiam postulantem libentissime excepit, et mense Iunio 
an. 1119 Dei famulus in aetate viginti sex circiter annorum, suis rebus 
pro suo arbitrio dispositis, in disciplinam scientiamque 8S. Norberti, institu- 
toris Praemonstratensium, se tradidit, et sancti Viri exstitit primus disci- 

pulus, vicarius, itinerum ac laborum socius et in regimine Ordinis Abbas 
et successor. In actis processus narratur quod prospiciente 8. Norberto 
eum primis suis discipulis locum sibi a beata Virgine Maria praemonstra- 
tum in quo et a quo ecclesia et Ordo canonicorum originem et nomen 
sumere deberet, locum quidem incultum et asperum fratribus non bene- 
visum, Hugoni oblata visio Christi Crucifixi ad rem aptum et debitum 
confirmavit. Contradicentem et adversantem daemoniorum turbam sub 
forma et specie militiae armis instructae Hugo, absente Norberto, et 
eius vices gerens aqua benedicta et sanctae crucis signo repulit ac fugavit. 
Isti tamen hostes devicti novis insidiis fratres aggredi conati sunt, absque 
successu. Tune unus ex illis fortior, ad vesperas quemdam iuvenem fra- 
tris conversi filium invadit et torquet crudeliter. Hugo, convocatis fra- 
tribus exorcismum aggressus est; cumque daemoniacus puer a circumstan- 
tibus teneri non posset, religiosus clericus in virtute sanctae obedientiae 
sibi ab Hugone impositae, eum coercuit et solus tenuit, et tunc Dei famu- 
lus, fratribus orationi et disciplinae insistentibus, adhibitis sanctae Eccle- 
siae precibus et auctoritate, iuvenem a daemonis obsessione liberavit. 
Ita locus a quavis nova malignorum spirituum infestatione vindicatus 
et incolumis, ecclesiae Praemonstratensis adnexique coenobii aedificationi 
praestitutus, Deo iuvante et Beata Virgine protegente, opere et labore 
absolutus, canonicorum regularium Praemonstratensium fixa sedes et 
domus princeps, tanquam excelsum candelabrum ardens et lucens appa- 
ruit, stetit atque refulsit. S. Norberto ad archiepiscopatum Magdebur- 
gensem promoto, post biennium, ipso annuente, Hugo eius Vicarius, a 
canonicis Praemonstratensis ecclesiae unanimi suffragio in Abbatem eius- 
dem ecclesiae et Praepositum generalem Ordinis electus est, et a Bartholo- 


maeo Laudunensi Episcopo confirmatus et benedictus in gravi et diuturno — 


suo munere sancti fundatoris vestigia et documenta sectandi nunquam 
defuit. Sub eius regimine ultra centum monasteria in variis nationibus 
erecta sunt, et plures fratres et sorores rite in Ordinem cooptati, ad ea 
destinati, vita contemplativa cum activa perbelle coniuncta, spirituali 
suae perfectioni et animarum saluti studiose et continuo prospexerunt. 
Eximium Praemonstratense Institutum fratrum et sororum numero et 
praestantia ita auctum et amplificatum a Summis Pontificibus summa 
laude, copiosis privilegiis et generosis donationibus honestari meruit. 
Accesserunt quoque possessiones et dona per Ludovicum Crassum et 
Ludovicum septimum Gallorum reges munificentissime conlata. Denique 
Dei famulus Hugo apostolicis laboribus fractus, pietatis operibus et vitae 
sanctitate adornatus; quum ecclesiam Praemonstratensem et Ordinem 
triginta quinque annis prudenti et sapienti ratione rexisset, ad extremum 

vitae finem deductus fratres ad caritatem vitamque communem vehemen- 
ter cohortatus migravit ad Dominum die decima Februarii anno salutis 
1164, sepultusque est in ecclesia Praemonstratensi ante altare S. Andreae 
Apostoli. Anno 1279 eius corpus, suavissimum olens odorem recognitum 
et elatum sub Aegidio Praemonstratensi Abbate vigesimo primo, conditum 
est ante altare maius eiusdem ecclesiae, apposita nobili inscriptione mar- 
morea; donec anno 1660 rursus exhumatum et recognitum in honoratiore 
loco, de licentia Episcopi, depositum est. 

Cultum ab immemorabili tempore praestitum Dei famulo, quamvis 
ante aeram Urbanianam una cum fama sanctitatis exsisteret, prouti 
eruitur ex Vita Norberti ab auctoribus contemporaneis conscripta et in 
Processum compulsata, et ex Analectis Ordinis Praemonstratensis quae 
necrologium Abbatum Praemonstratensium referunt, tamen, perdurante 
aera praedicta et post ipsam ad haec usque tempora, constanter viguisse 
et vigere comprobatur. Multa enim signa et argumenta praestiti cultus 
et venerationis in Hugonem proferuntur, ex gr. titulus Beati vel Sancti, 
imagines ac picturae nimbo circumfusae et expositio reliquiarum in 
ecclesiis et. oratoriis, eius nomen a fratribus assumptum in receptione 
habitus Ordinis et Martyrologiis Ordinis inscriptum, et in Litaniis Sancto- 
rum Ordinis Praemonstratensis invocatum; demum exhumatio, recogni- 
tio, translatio et elevatio exuviarum, ecclesiastica auctoritate interveniente. 
Corpus Servi Dei quod anno millesimo nongentesimo decimo in arca 
sacrarii Cathedralis Laudunensis detinebatur, paulo ante immane bel- 
lum europaeum, de mandato Episcopi Suessionensis et Laudunensis ite- 
rum delatum fuit in sacrarium ecclesiae de Brancourt et Bassoles et in 
capsa sigillis obsignata reconditum. Sed quum ecclesia incendio consumpta 
fuerit cum sacrario et nondum reaedificata, ipsum corpus sub ruinis 
mansit, quod tamen postea cura hodierni Episcopi Namurcensis Thomae 
Heylen conquisitum et illaesum repertum, ab eodem caute et religiose 
custoditur usque ad confirmationem Apostolicam cultus immemorialis 
eiusdem Servi Dei. — Interim quum Processus Informativus super cultu 
immemoriali Servi Dei seu casu excepto ante annum 1912 in Curia Namur- 
censi fuerit inchoatus, et indulta per decretum 8. R. C. diei 26 Maii 1920 
Apostolica dispensatione a nova procedendi ratione in causis Servorum 
Dei per viam cultus seu casus excepti ad normam Cod. iur. can., lib. IV, 
tit. XXV, ut haec causa absolveretur iuxta veterem iuris ordinem, iudices 
deputati a Rmo Episcopo Namurcensi, visis omnibus Processus actis 
cunctisque consideratis, sententiam tulerunt: « Constare de cultu publico 
et ecclesiastico et immemoriali, nunquam interrupto et feliciter continuato 
ac praestito Servo Dei Hugoni de Fosses Abbati Praemonstratensi». Cunctis 


— 

Inquisitionis actis cum subsequenti sententia expletis et ad Sacram 
Rituum Congregationem deductis, quum, servato vetere iure in causa 
praescripto, nihil obstet quominus ad ultiora procedi valeat, instante 
Rmo Abbate Huberto Noots, Ordinis Praemonstratensis procuratore gene- 
rali et huius Causae postulatore, fervida quoque Rmorum Episcoporum 
Namurcen., Suessionen. et Laudunensis atque universi Praemonstratensis 
_ Ordinis vota depromente, Emus et Rmus Diius Ianuarius Cardinalis Gra- 
nito Pignatelli di Belmonte, Episcopus Albanensis et eiusdem causae 
Relator, in Ordinariis sacrorum rituum Congregationis comitiis subsignata 
die ad vaticanas aedes coadunatis sequens dubium discutiendum propo- 
suit « An sententia lata a iudicibus deputatis ab Ilmo et Rmo Domino 
Episcopo Namurcensi super cultu ab immemorabili tempore praestito 
Servo Dei Hugoni Fossensi, Abbati Ordinis Praemonstratensis, seu super 
casu excepto a decretis sa. me. Urbani VIII, sit confirmanda in casu 
et ad effectum de quo agitur? » Et Emi ac Rmi Patres sacris tuendis 
ritibus praepositi, post relationem ipsius Emi Ponentis, audito voce et scri- 
pto R. P. D. Carolo Salotti, Fidei promotore generali, omnibus discussis 
et accurate perpensis, rescribere censuerunt: « Affirmative seu confirman- 
dam esse sententiam latam a Iudicibus a Rho Episcopo Namurcensi 
delegatis, in casu et ad effectum de quo agitur ». Die 5 Iulii 1927. 
Facta postmodum de his omnibus Sanctissimo Domino nostro Pio 
Papae XI per infrascriptum Cardinalem Sacrae Ritum Congregationis 
Praefectum relatione, Sanctitas Sua rescriptum ipsius Sacrae Rituum 
Congregationis ratum habuit et confirmavit. Die 13 Iulii 1927. 


6 A. Carp. Vico, Ep. Portuen. et 8. Rufinae, 
S. R. OC. Praefectus. 


L. BS. 


Angelus Mariani, Secretarius, 

II 
CALARITANA 


OANONIZATIONIS BEATI SALVATORIS AB HORTA, LAICI PROFESSI ORDINIS 
FRATRUM MINORUM. 
SUPER DUBIO 


« An constet de virtutibus in gradu heroico praedicti Beati, ut procedi possit 
ad discussionem miraculorum, in casu et ad effectum de quo agitur? » 


In oppido Santa Columba de Farnes, Gerundensis dioecesis et principa- 
tus Cataluniae, circa an. 1520 humili genere natus et in ecclesia parochiali 
baptizatus est infans, nomine Salvator. Postea signo crucis et chrismate 
confirmatus et Ssmhae Eucharistiae sacramento primum refectus, pioruam 
parentum cura et christiana educatione, bonam et rectam fidei et morum 
viam ingreditur. Pubes in hospitio pauperum et aegrotorum, ob suam pro- 
bitatem et religionem, uti famulus assumitur: unde vocabatur Salvator de 
Hospitali et ipse conterraneis suis dicebat: « Ego sum ille Salvator filius 
xenodochii vestri ». Parentibus orbatus pascendo gregi addicitur, dein cum 
sorore Barcinonem adductus aliquot annos artem sutoriam exercuit. Sorore 
honesto viro nupta, ipse solus relictus, religiosum statum excogitare coepit, 
et, humanis rebus mundique illecebris contemptis, Franciscalem familiam 
selegit. Adolescens viginti annorum in 8. Mariae coenobio Barcinonensi, 
perfectae observantiae, a superioribus cooptatus, et in auxilium coqui labo- 
riosus adiutor et humilis socius datus est, ut specimen suae diligentiae et 
obedientiae praeberet. Traditur quod dum Salvator erat extra culinam clan- 
sam cuius servabat claves, dein aperto ostio inventum est lautum prandium 
exquisitis cibis praeparatum pro religiosis et convivis invitatis. Erat dies 
festus Circumcisionis Domini, et primum miraculum ipsi tributum et a 
Deo patratum, aliorum seu angelorum ministerio Salvatoris officium mire 
supplente. Illic tirocinio rite absoluto, solemnia vota emisit. Ad conventum 
S. Mariae de Iesu, civitatis Derthusensis missus, virtutibus et prodigiis 
famam sanctitatis adeptus est; sed confratres, ob fidelium ad eum confluen- 
tium frequentiam taedio affecti, a Praeside provinciali obtinuerunt, ut Dei 
famulus transferretur ad montanum coenobium B. Mariae Virginis, Hor- 
tanae nuncupatae a proximo pago Horta, a quo ipse cognominatus est: 
Salvator ab Horta. In eo loco diutius moratus, inter officii sui munia pera- 
genda, in Deum et in caelestia mentem et cor suum intendebat. Sibi auste- 
rus, aliis comis et affabilis, magnae puritatis et simplicitatis Vir a Deo 

meruit gratiam recipere patrandi miracula, praecipue sanandi infirmos et 
sublevandi pauperes et egenos. — Ne turba fidelium qui illum quaerebant et 
videre optabant, pacem et quietem coenobii et habitantium turbaret, prae- 
positus provincialis ei nomen Salvatorem in Alphonsum mutavit. Unde in 
nonnullis Ordinis chronicis ex. gr. in opere De origine Seraphicae Religionées, 
auctore Ven. Francisco Gonzaga, Episcopo Mantuano, Dei famulus nomi- 
natur Alphonsus. Attamen temporanea mutatio nominis insufficiens fuit ad 
imminuendum populi concursum. Quare idem Provincialis primum in mona- 
sterium Reussense, postea in alterum Barcinonense Salvatorem remittere 
debuit, donec Commissarius a praeside universi ordinis deputatus et in 
Sardiniam missus, Dei Famulum libenter annuentem secum duxit et Cala- 
rim principem Insulae urbem appulit an. 1565. Sed quum adventus Servi 
Dei notitia eiusque sanctitatis et miraculorum fama praecessissent, tota 
eivitas Calaritana illi obviam prodivit, eumque inter festivos plausus 
et laetitiae significationes excepit. Eius mora, praesentia, virtutes et pro- 
digia longe superarunt civium exspectationem, prouti ex Processu Cala- 
ritano et summario facile deducitur. Tandem quum brevi et mortifera 
infirmitate correptus in lecto decumberet, Calaritanus Archiepiscopus, 
clerus universus, una cum Pro-Rege et nobilibus viris, eum visitarunt, 
benedictionem petentes et accepturi. Ad extrema adductus, Sacramentis 
piissime susceptis, spiritum suum in manus Domini commmendans placide 
obdormivit, die decima octava mensis Martii anni 1567 in aetate septem 
et quadraginta annorum. Tanquam alter a 8. Vincentio Ferreri Hispaniae 
thaumaturgus in vita et post obitum habitus est, eiusque exuviae incredi- 
bili populi concursu in coenobio et in templo, sacris ibi ritibus expletis — 
honestatae, humi conditae sunt in sacello 8. Francisci, et sesquianno 
integrae et tractabiles repertae, elatae primum in sacello 8. Petri dein 
in alio a Pro-Rege D. Antonio Colonna magnifice et apposite exstructo 
collocatae sunt, continuo ibidem appensis donis et exvotis pro gratiis et pro- 
digiis acceptis et in ferventis pietatis sacrique cultus significationem. — 
Anno 1586 Ven. Franciscus Gonzaga, Episcopus Mantuanus, fama Servi Dei 
in dies crebrescente, de eius sanctitate, virtutibus et miraculis informationes 
exaravit, et Xysto V humillime subiecit, easque Summus Pontifex ratas 
habuit et probavit per litteras Apostolicas « Cum, sicut exposuit » sub 
annulo Pisecatoris, datas Romae apud 8S. Marcum die 3 Septembris 1586. 
— Anno autem 1600 et sequentibus Inquisitiones Ordinariae Informa- 
tivae super huiusmodi Causa B. Salvatoris ab Horta in Sardinia et 
Hispania rite peractae, una cum obsequentissimis litteris Regis Catholici 
Hispaniae Philippi III postulantibus Fr. Salvatoris ab Horta canoni- 
zationem, oblatae sunt Summo Pontifici Paulo V. Qui ea vota et preces 

libenti animo excipiens, cuncta Acta Sacrae Rituum Congregationi pro 
studio et iudicio benigne remisit. Responsum a Sacra Rituum Congrega- 
tione fuit: « Differatur canonizatio. Quia alii plures et antiquiores sunt 
in Congregatione praesentati, pro quorum canonizatione facti fuere Pro- 
cessus, informationes, diligentiae, testificationes et alia plura. Verum 
quod interim D. Salvator ab Horta cum titulo et miraculis imprimatur, 
publiceque portetur ad maiorem Fidelium consolationem. Die 5 Februa- 
rii 1606 ». Ita cultum quem populus pietate et grato animo ductus, Beato 
tribuebat, Sacra Congregatio tanquam legitimum in casu permisit. Atta- 
men Emo Cardinali Fabrasco in sacrorum rituum Congregatione ordinaria 
proponente dubio: « An sententia Emi et Rmi Diii Cardinalis Vicarii de 
Urbe super casu excepto a decretis fel. record. Urbani Papae VIII lata, 
sit confirmanda in casu et ad effectum, de quo agitur, Sacra eadem Con- 
gregatio respondendum censuit, Affirmative die 13 Septembris 1710, et 
decretum Oalaritana de Beato Salvatore ab Horta super casu excepto 
edidit, approbante Summo Pontifice Clemente XI die 29 Ianuarii anni 1711, 
prout integre legitur in opere Benedicti XIV De Servorum Dei Beatifica- 
tione ete., lib. Il, cap. XXIV, § 32, ubi etiam citantur auctores qui 
de Beato Salvatore ab Horta scripserunt: inter ceteros Dimas Serpi, 
Prior provincialis O. M. in vita etiam edita a Bollandianis ad diem 18 Mar- 
tii, tom. 2.; Ven. Franciscus Gonzaga, in De origine Seraphicae Religionis, 
part. I.; Menologium Franciscanum Fortunati, etc. 

Quum vero post Responsum 8. R. C. diei 5 Februarii 1606, litteris 
Remissorialibus expeditis super virtutibus et miraculis in specie et con- 
fectis Processibus Apostolicis eisque ad ipsam S. Congregationem delatis, 
Rotae Romanae Auditores, iuxta morem, eorum validitaten examinave- 
rint et approbaverint, mense Augusto 1633, et mense Novembri eiusdem 
anni constare de virtutibus responderunt, sicut mense Martii 1635 primum 
ex propositis miraculis ratum fecerunt, uti colligitur ex rescriptis Coccini 
unius ex deputatis Rotae auditoribus, manu propria notatis et in biblio- 
theca Collegii Romani de Urbe exsistentibus; tamen de his omnibus rela- 
tio nunquam exarata fuit (Bened. XIV, loc. cit.). Hisce expositis, instante 
Causae postulatore, Sacra Rituum Congregatio die 14 Decembris 1882 
decretum edidit de reassumptione Causae in statu et in terminis, appro- 
bante Leone Papa XIII fel. rec.; et die 12 Februarii an. 1883 alterum 
decretum, eodem Summo Pontifice approbante, quo validitatem Proces- 
suum, indulta dispensatione a novo examine, ratam habuit et confirma- 
vit. Itaque quum Sacra Rituum Congregatio decretum ediderit die 13 Apri- 
lis an. 1885 ut dubium super heroicitate virtutum B. Salvatoris ab 
Horta in Ordinario ipsius Sacra Congregationis coetu expendatur, 


} 

instante hodierno Causae’ postulatore Adm. Rev. P. Antonio Maria San- 
tarelli, fervida quoque Rmi P. Bonaventurae Marrani, Ministri generalis 
totiusque Ordinis Fratrum Minorum vota depromente, Emus ac Rmus 
Diius Alexander Cardinalis Verde, eiusdem Causae Relator in Ordinariis 
sacrorum rituum Congregationis comitiis ad Vaticanas aedes coadunatis, 
sequens dubium diseutiendum proposuit: « An constet de virtutibus heroicis 
B. Salvatoris ab Horta, ut procedi possit ad discussionem miraculorum 
in casu et ad effectum de quo agitur? » Et Emi ac Rmi Patres sacris tuendis 
ritibus praepositi, post relationem ipsius Emi Ponentis, audito voce et 
scripto R. P. D. Fidei Promotore generali Carolo Salotti, omnibus sedulo 
perpensis rescribendum censuerunt: « Affirmative seu constare de virtu- 
tibus heroicis praefati Beati Salvatoris ab Horta, laici professi Ordinis 
Fratrum Minorum, in casu et ad effectum de quo agitur ». Die 5 Tulii 1927. 

Quibus omnibus Sanctissimo Domino nostro Pio Papae XI per infra- 
scriptum Cardinalem Sacrae Rituum Congregationi Praefectum relatis, 
Sanctitas sua Rescriptum eiusdem sacrae Congregationis ratum habuit 
et confirmavit. Die 13 Iulii 1927. 


8 A. Carp. Vico, Ep. Portuen. et 8S. Rufinae, 
S. R. OC. Praefectus. 
L. & 8. 
Angelus Mariani, Secretariue. 


SACRA CONGREGATIO 
PRO ECCLESIA ORIENTALI 


PROVISIO ECCLESIAE 


Decreto 8S. Congregationis pro Ecclesia Orientali, dato die 25 Iulii 1927, 
Ssthus Dominus Noster Pius div. Prov. Pp. XI dignatus est confirmare 
electionem canonice factam chorepiscopi Iosephi Rabbani, hactenus Vica- 
tii Patriarchalis Bethlemitani, in Hpiscopwm Hemesensem syrorum. 


} 
| 
| 

ACTA TRIBUNALIUM 


SACRA ROMANA ROTA 


Citationes edictales 
I 


ADMIN. APOST. LUGANEN. 
NULLITATIS MATRIMONIL (FETTOLINI-VALERI) 


Cum Petrina Valeri seu Patocchi, in causa conventa, locum novissi- 
mum suae commorationis (Luino, in dioecesi Mediolanensi) deseruerit et 
ignoretur ubi actu degat, eandem conventam citamus ad comparendum, 
sive per se, sive per Procuratorem legitime constitutum, in sede Tribu- 
nalis 8. R. Rotae (Roma, via della Dataria, 94) die 5 Octobris 1927, hora 12 
ad concordandum de dubio disputando, vel infrascripto subscribendum, et 
ad diem designandam qua habebitur Turnus rotalis pro causae definitione: 


An constet de nullitate matrimonii in casu. 
Ordinarii locorum, parochi, sacerdotes et fideles quicumque notitiam 


habentes de loco commorationis praedictae Petrinae Valeri seu Patocchi 
curare debent, ut de hac edictali citatione ipsa moneatur.* 


L. § 8. M. Massimi, Decanus, Ponens. 
Ex Cancellaria Tribunalis 8. R. Rotae, die 10 Augusti 1927. 
Ioannes Ladelei, Notarius. 


* Etant inconnu le lieu de la demeure actuelle de Mme Pierette Valeri 
ou Patocchi (jadis 4 Luino, dans l’archidiocése de Milan) défendéresse en cette 
eause, Nous la citons & comparaitre, par propre personne ou par un procureur 
légitimement constitué, au si¢ége du Tribunal de la 8. Rote Romaine (Roma, 
Via della Dataria, n. 94), 5 Octobre 1927, & 12 heures, pour concorder ou sous- 
erire le doute ci-dessous rapporté, et fixer le jour de la cause devant la Rote. 


Conste-t-il de la nullité du mariage dans le cas présent? 


Les Ordinaires des lieux, les curées, les prétres, les fidéles ayant connais- 
sance du lieu de résidence de la dite Mme Pierrette Valeri ou Patocchi devront, 
dans la mesure du possible, l’avertir de la présente citation. 


| 
| 
| 


COLONIEN. 


NULLITATIS MATRIMONI (VERWEYEN-PLASS) 


Cum ignoretur locus actualis commorationis Ernae Plass-Verweyen 
in causa conventae, eandem citamus ad comparendum, sive per se, sive per 
Procuratorem legitime constitutum, in sede Tribunalis S. R. Rotae (Roma, 
Via della Dataria, 94) die 15 Octobris 1927, hora 11, ad concordandum de 
dubio disputando, vel infrascripto subscribendum, et ad diem designandam 
qua habebitur Turnus rotalis pro causae definitione: 


An constet de nullitate matrimonii in casu. 
Ordinarii locorum, parochi, sacerdotes et fideles quicumque notitiam 


habentes de loco commorationis praedictae Ernae Plass-Verweyen curare 
debent, ut de hac edictali citatione ipsa moneatur. * 


L. BS. A. Jullien, Ponens. 


Ex Cancellaria Tribunalis S. R. Rotae, die 10 Augusti 1927. 
Ioannes Ladelci, Notarius. 


* Etant inconnu le lieu de la demeure de Mme Erna Plass-Verweyen défen- 
déresse en cette cause, Nous la citons & comparaitre, par propre personne ou par 
un procureur légitimement constitué, au si¢ge du Tribunal de la 8. Rote Ro- 
maine (Roma, Via della Dataria, n. 94), 15 Octobre 1927, & 11 heures, pour 
concorder ou souscrire le doute ci-dessous rapporté, et fixer le jour de la cause 
devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence de la dite Mme Erna Plass-Verweyen devront, 
dans la mesure du possible, l’avertir de la présente citation. 

Ill 


PADERBORNEN. 


NULLITATIS MATRIMONII (NICKEL—KAHN) 


Cum ignoretur locus actualis commorationis Richardi Kahn in causa 
conventi, eundem citamus ad comparendum, sive per se, sive per Procu- 
ratorem legitime constitutum in sede Tribunalis 8. R. Rota (Roma, Via 
della Dataria, 94) die 25 Octobris 1927, hora 10, ad concordandum de 
dubio disputando, vel infrascripto subscribendum, et ad diem designan- 
dam qua habebitur Turnus rotalis pro causae definitione: 

An constet de nullitate matrimonii in casu. 

Ordinarii locorum, parochi, sacerdotes et fideles quicumque notitiam 
habentes de loco commorationis praedicti Richardi Kahn curare debent, 
ut de hac edictali citatione ipse moneatur. * 

H. Quattrocolo, Ponens. 
L. & 8. 
Ex Cancellaria 8. R. Rotae, die 10 Augusti 1927. 


Toannes Ladelci, Notarius. 


* Etant inconnu le lieu de la demeure actuelle de M. Richard Kahn défendeur 
en cette cause, Nous le citons & comparaitre, par propre personne ou par un 
procureur légitimement constitué, au siége du Tribunal de la S. Rote Romaine 
(Roma, Via della Dataria, n. 94), 25 Octobre 1927 4 10 heure, pour concorder 
ou souscrire le doute ci-dessous rapporté, et fixer le jour de la cause devant 
la Rote. 


Conste-t-il de la nullité du mariage dans ce cas? 
Les Ordinaires des lieux, les curés, les prétres, les fidéles ayant connaissance 


du lien de la résidence du dit M. Richard Kahn devront, dans la mesure du 
possible, l’avertir de la présente citation. 


| 

DIARIUM ROMANAE CURIAE 


Domenica, 7 Agosto, la Santitaé di Nostro Signore riceveva 
in solenne udienza Sua Maest’ Fuap I, Re dell’ Egitto. 


SACRA CONGREGAZIONE DEI RITI 


Martedi, 2 Agosto 1927, presso l’Etho e Riho Signor Cardinale Vincenzo 
Vannutelli, Ponente della Causa di Beatificazione e Canonizzazione della Ven. 
Serva di Dio Oaterina Labouré, dell’Istituto delle Figlie della Carita, si 6 tenuta 
la Congregazione dei Sacri Riti Antipreparatoria, nella quale dai Rimi Prelati 
Officiali e dai Consultori teologi della medesima, si é discusso i] dubbio sopra 
l’eroismo delle virti esercitate dalla stessa Ven. Serva di Dio. 


TRIBUNALE DELLA 8. ROMANA ROTA 


AVVISO 


Le domande d’ammissione allo Studio della Rota, per il prossimo anno 
giuridico, si ricevono negli Uffici del Tribunale dal 20 Settembre al 20 Novembre. 


12 Agosto 1927. 
M. Massimi, Decano. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare : 

1 Agosto 1927. Gli Emi Signori Cardinali Pietro Gasparri, Giovanni Bon- 
zano e Bonaventura Cerretti, Membri della Com- 
missione Cardinalizia per Opera « Praeservatio- 
nis Fidei» in Roma. 


12 » » L’Emho Sig. Cardinale Lorenzo Lauri, Membro della 8. Con- 
gregazione dei Seminari e delle Universita degli 
Studi. 

16 » » Il Ro P. Luigi Bondini, dei Minori Conventuali, Consul- 


tore della 8. CO. «pro Ecclesia Orientali ». 


} 
} 

q 
| | 
4 
‘ 


328 Acta Apostolicae Sedis - Commentarium Offciale — 


Con Breve Apostolico del 31 Luglio 1927, il Santo Padre Pio XI, felice- 
mente regnante, si 6 degnato di nominare |’ Emo e Revmho Sig. Cardinale 
Lorenzo Lauri, Penitenziere Maggiore. 

Nora: Per disposisione sovrana di Sua Santita, il Sacerdote Giuseppe Bellino, della 
diocesi di Conza, residente a Napoli, é stato radiato dal novero dei Prelati Domestici 
@ cui era stato ascritto in data 31 Maggio 1918. 


MAGGIORDOMATO DI SUA SANTITA 


NOMINE 


Con Biglietti di S. E. Riha Monsig. Maggiordomo, il Santo Padre Pio XI, 
felicemente regnante, si 6 degnato di nominare: 


Camerieri Segreti Soprannumerari di 8. 8.: 


23 Luglio 1927. Monsig. Adalberto Gajdatsy, della diocesi di Transilvania. 
28 » » Monsig. Manuel Antonio Pacheco, dell’archid. di Caracas. 
29 » » Monsig. Geza Vittore Boross, della diocesi di Munkacs. 

2 Agosto »  Monsig. Paolo Penel, dell’archidiocesi di Lione. 

” » » Monsig. Michele Barbarito, dell’archidiocesi di Catanzaro. 
» » » Monsig. Francesco Comi, della medesima archidiocesi. 


Cameriere d’onore in abito paonazzo di 8. 8.: 


23 Luglio 1927. Monsig. Emanuele Antonio d’Avila, del vicariato aposto- 
lico di Goagira. 


Cameriere d’onore extra urbem di 8. 8.: 
1927. Monsig. Adriano Morselli, dell’archidiocesi di Modena. 


Cappellani segreti d’onore di 8. 8.: 

2 Agosto 1927. Monsig. Carlo Jaross, dell’ Amministrazione apostolica di 
Tirnava. 

» » » -Monsig. Paolo Machacek, della medesima Amministrazione 

apostolica. 


NECROLOGIO 


2 - Monsig. Ottocaro Prohaska, Vescovo di Alba Reale. 
17 ~=Luglio »  Monsig. Martino Uberto Rutten, Vescovo di Liegi. 

1 Agosto » Monsig. Raimondo da Silva, Arciv. di Merida nel Venezuela. 
‘4 > »  Monsig. Settimio Quadraroli, Vescovo di Teramo. 

18 » »  Monsig. Primo Bianchi, Arcivescovo tit. di Cassiope. 
23 » » Monsig. Giuseppe Lopez Leide de Faria, Vesc. di Braganga. 
24 » » Monsig. Francesco Saverio Schepfer, Vescovo di Tarbes e 
Lourdes. 
25 » » Etho Sig. Card. Enrico Rete y Casanova, del titolo di 


8. Pietro in Montorio, Arcivescovo di Toledo. 


8 Agosto 


= 


ENCHIRIDION BIBLICUM 


Documenta Ecclesiastica Sacram Scripturam Spectantia. 
Auctoritate Pontificiae Commissionis de re Biblica Edita. v's 


Romae L. 1ro— In Italia L. 11 — Apud Exteros L. 13,50 


Cum non facile praesto omnibus simulque sint documenta, quibus Ecclesia sive solem- 
nioribus declarationibus sive ordinario magisterio, divinitus traditam de Libris sacris doe- 
trinam exposuit et vindicavit, peropportune factum est ul praesenti Enchiridio eadem omnia 
ratione authentica colligerentur, aptoque ordine iuxta seriem temporis disponerentur, ac locu- 
pletissimo indice systematico instruerentur, Licet generatim in collectionem nonnisi ea docu- 
menta admissa sint qui a competenti auctoritate prodierunt, tamen pauca quaedam quorum 
origo in obscuro quidem est at antiquitate commendantur, ut Canon Muratorianus et Decretum 
Gelasianum, eidem collectioni adiecta sunt. Series documentorum uberrima ad n. 528 pertingit 
quamquam ex proposito excepta fuerint quae nonnisi indirecte doctrinam de sacris libris 
attingunt, utpote quae spectant v. g. ad studium linguarum, ad usum concionatorium, ad 
frequentandam lectionem SS. Scripturarum etc. En brevis conspectus praecipuarum vocum 
ex indice er: Agitur de Sacra Scriptura generatim: —— de Canone — de Inspira- 
tione — de Veritate absoluta ss. librorum - de Interpretatione - de Textibus et versionibus - de 
Historia exegeseos - de Pontificia Commissione Biblica - de Vulgatae correctione — de Instituto 
Biblico. Deinde, de singilis libris, partibus, commatibus, quidquid singillatim authentico magi- 
sterio propositum est, dilucide et plene indigitatur. 

aginarum vero typorumque externa ratio indoli « libri manualis » apprime respondet. 


Roma Italia Estere 
L. 


Missa in Festo S. Teresiae a lesu Infante Virginis (Die 3 Octobris) 
(Pro Universali Ecclesia; ex Decreto S. Rituum Congregationis, die 
27 Iulii 1927). In-folio, 18 x27, caracteribns rubro-nigris . . , . . 0,60 0,70 0,85 


— In-80, 99.518, caracteribus nigris tantum ....... . 0,60 0,60 0,75 


‘ Officium S. Teresiae a Iesu Infante Virginis (Die 3 Octobris) (Pro Uni- 
versali Ecclesia, ex Decreto S. Rituum Congreg., die 27 Iulii 1927). 
In-16°, pp. 4 charta indica, characteribus rubro et nigro. . .. . 0,70 0,80 1— 


Catechismo della Dottrina Cristiana pubblicato per ordine di Sua San- 
tita Pio Pp. X. Un vol. di pp. vim1-136 e copertina (gr. 96), ed. 1997'. 1— 1,30 1,60 


— Primi elementi della Dottrina Cristiana tratti dal Catechismo pub-? 

blicato per ordine di Sua Santitaé Pp. Pio X, pp. 48 e copertina (gr.25) 0,85 0,45 0,55 
— Preghiere per il Santo Sacrificio della Messa.con le Formole da 

recitarsi in comune” tratte dai [Primi elementi della Dottrina Cri- 

stiana pubblicati per) ordine di Sua Santita Pio Pp. X, pp. 20. 


Martyrologium Romanum, Gregorii XIII iussu editum, Urbani VIII et 
Clementis X auctoritate recognitum ac deinde anno MDCCXLIX 
Benedicti XIV opera ac studio emendatum et auctum. Prima post 
typicam /editio propriis recentium Sanctorum officiorumque elogiis 
expleta, a Sanctissimo Domino Nostro Benedicto Pp. XV adprobata, 
SS. Rituum Congregationis curis impressa. - Editio in-8° min. (22 x 14), 
in charta optima et levicata et charactere rubro-nigro, pp. cxx-567 


Il Santo Vangelo e gli Atti degli Apostoli. Traduzione italiana ilu- 
strata con note. 5012 ristampa con l’aggiunta di un Manuale di Pre- 
ghiere. Un vol. in-24°, di pp. xx-460-80*, adorno di moltissime arti- 
stiche incisioni e di 3 carte geografiche (gr. 225) (Publicazione della 
Pia Societa di S. Girolamo per la diffusione dei Santi Vangeli) ... 2— 250 3,50 


Copie 12 in un pacco postale di 3 Kgr.. ... . L. %— 
— Rilegato in tela inglese con impressioni a secco (gr.240). . .. . 3,75 4,76 
Copie 10 in un pacco postale di 3 Kgr.. .... L. 36,50 * 

Veneunt Romae apud Administrationem Commentarii Officialis “Acta Apo 

Nuperrime prodierunt: 


S. R. ROTAE DECISIONES 


quae prodierunt an. 1920, cura eiusdem S. Tribunalis editae. Vol. XII, 
in-80, pp. . . . 


ORDO DIV INI OFFICII nies 


iuxta Kalendarium Universalis Ecclesiae. Anno Dii bissextili 1928 


RITUALE ROMANUM ca 


tum aliorumque Pontificum cura recognitum atque auctoritate Ssmhi 
D. N. Pii Pp. XI ad normam Codicis Iuris Canonici accommodatum 
qui accedit Benedictionum et Instructionum Appendix. - Editio prima 
post typicam. mpcuccxxvul. Luce esatta della stampa mm. 156 x 93. 
Peso gr. 290. Un volume in-120 di pp. x1:-674, adorno di artistiche inci- 
sioni. Stampa in rosso-nero con ecagurseges rossa alle —_ Carta 
sottile ed opaca. - Sciolto . 
to in tela nera, arrotondati “flessibile, tai T0sso 
usta . 
Le ato in tela nera, angoli arrotondati, doréo flessibile, taglio dorato 
usta . . 
Legato i in pelle rigrino nera, angoli arrotondati, ‘dorso flessibile, taglio 
rosso e busta . 
— Legato in pelle zigrino nera, angol arrotondati, ‘doreo  lessibile, tagio 
dorato e busta 


RITU A | E P ARVUM ° cum variis benedictio- 
num formulis. - Luce 
della stampa mm. 12071. Stampa in nero con rubriche in corsivo, 
riquadratura alle pagine; pp. 230. -ScioltOo ....... 
— Legato in tela, taglio rosso . . " 
— Legato in pelle, taglio oro e busta 


RITUALE ROMANUM 

Maximi jussu edi- 

tum aliorumque Pontificum cura recognitum atque auctoritate Ssthi 

D.N. Pii Papae XI ad normam Codicis [uris Canonici accommodatum. 

- Editio typica. Edizione su carta indiana: altezza della pagina, com- 

preso il margine, mm. 145, larghezza mm. 90, spessore del libro mm. 20. 

Luce esatta della stampa mm. 12576. Peso gr. 240. Un volume in-180 

di pp. vm1-948, adorno di varie artistiche incisioni. Stampa accurata, 

caratteri neri e nitidissimi impressi in rosso-nero, con — 
rossa alle pagine. Carta sottile ed opaca.- Sciolto. . . . . 


to in tela arrotondati, dorso flessibile, r0sso 

— Legato in tela angoli arrotondati, flessibile, taglio 
usta .. 


— Legato in pelle rigrino nera, angoli arrotondati, dorso flessibile, taglio 
rosso e busta . . 

— Legato in pelle rigrino nera, angoli arrotondati, dorso fessibile, taghio 
e busta. 


Guewretmort: (P. ALserto, d. O. d. P.). Storia della Marina Pontificia. 
1886-1893, Dieci volumi in-folio (kg. 12,450). . .. . 


Vol. I. Medie Bvo (728-1299), PP, vi-467 — Il. Medie Evo ( (130.140), pp. 519 — 
Ill. Guerra dei Pirati (1500-1537), pp. 429 — IV. Guerra dei Pirati (1537-1560), pp. 429 — 
V. Pertificazioni nella spiaggia pp. vur-509 — VI. Marcantonio Colonna 
>> ry ia di Lepanto (1570-1573). pp. 483 — La Squadra permanente (1573-1644), 
Ill. La Squadra PP 501 — 1X. Gli altimi fatti da Co 
(1700-1807), pp. — ite delle cento tavole (1458-1570), pp. 

